CELEX: 32014R1216
Language: lt
Date: 2014-11-11 00:00:00
Title: 2014 m. lapkričio 11 d. Komisijos įgyvendinimo reglamentas (ES) Nr. 1216/2014 dėl tam tikrų prekių klasifikavimo Kombinuotojoje nomenklatūroje

14.11.2014   
            
            
               LT
            
            
               Europos Sąjungos oficialusis leidinys
            
            
               L 329/14
            
         KOMISIJOS ĮGYVENDINIMO REGLAMENTAS (ES) Nr. 1216/2014
   2014 m. lapkričio 11 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 11 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Elektroninis aparatas, kurio apytikriai matmenys 10 × 4 × 1 cm, sudarytas, be kita ko, iš šių sudedamųjų dalių:
                  
                              —
                           
                           
                              procesoriaus,
                           
                        
                              —
                           
                           
                              1 GB sisteminės atmintinės,
                           
                        
                              —
                           
                           
                              4 GB vidinės atmintinės,
                           
                        
                              —
                           
                           
                              įmontuoto belaidžio prisijungimo prie interneto modulio.
                           
                        Jame įrengtos šios sąsajos:
                  
                              —
                           
                           
                              HDMI,
                           
                        
                              —
                           
                           
                              USB,
                           
                        
                              —
                           
                           
                              mikro USB,
                           
                        
                              —
                           
                           
                              mikro SDHC.
                           
                        Aparate nėra imtuvinio vaizdo derintuvo (tiunerio).
                  Prijungtas prie televizoriaus ar monitoriaus aparatas vartotojui suteikia prieigą prie interneto, kad būtų galima, pavyzdžiui, susirašinėti elektroniniais laiškais, žiūrėti vaizdo medžiagą, žaisti žaidimus ar atsisiųsti programinę įrangą. Jis taip pat gali atkurti įvairialypės informacijos (multimedijos) rinkmenas, kaip antai vaizdo, nuotraukų ar muzikos, iš atminties kortelių ar USB atmintukų.
               
               
                  8528 71 91
               
               
                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis, 85 skirsnio 3 papildomąja pastaba bei KN kodus 8528, 8528 71 ir 8528 71 91 atitinkančiais prekių aprašymais.
                  Kaip apibrėžta XVI skyriaus 3 pastaboje, aparatas skirtas dviem ar daugiau alternatyvių funkcijų (automatinio duomenų apdorojimo, priskiriamo 8471 pozicijai, telekomunikacijų, priskiriamų 8517 pozicijai, vaizdo atkūrimo, priskiriamo 8521 pozicijai, ir televizinio signalo priėmimo, priskiriamo 8528 pozicijai) atlikti. Pagrindinės aparato funkcijos nustatyti neįmanoma, nes naudojant aparatą kiekviena funkcija yra vienodai svarbi. Todėl aparatas klasifikuotinas priskiriant pozicijai, kuri lygiaverčių pozicijų numeracijos požiūriu yra paskutinė. Todėl jis nepriskirtinas 8471, 8517 ar 8521 pozicijoms.
                  Kadangi aparate nėra imtuvinio vaizdo derintuvo (tiunerio) ir juo naudojantis gali būti vykdomi dialoginiai informacijos mainai, jis klasifikuotinas kaip aparatai su mikroprocesoriniu įtaisu ir įmontuotu modemu, skirtu prieigai prie interneto, galintys atlikti dialoginių informacijos mainų funkciją ir priimti televizinius signalus (vadinamieji televizorių priedėliai, atliekantys ryšių funkciją, įskaitant aparatus su įmontuotu įtaisu, atliekančiu įrašymo ar atkūrimo funkciją, nepraradusius esminių televizoriaus priedėlio, atliekančio ryšių funkciją, savybių), priskiriant KN kodą 8528 71 91.